БАН се включва в борбата с коронавирусаАко мерките бъдат спазвани , ще се справим с епидемията до 2 - 3 месеца , смятат от научната институция Председателят на БАН акад . Юлиан Ревалски съобщи , че научната институция ще се включи в борбата с коронавируса . БАН ще предостави математически модели в областта на епидемиологията , за да се дават прогнози за динамиката и процеса по разпространение на коронавируса в страната . Това стана по време на извънредна пресконференция за мерките , които държвата предприема за борба със заболяването . Проф . Николай Витанов от Института по механика към БАН обясни , че се занимава с популационна динамика , модели на развитие на инфекции и предсказване поведението на заболели излекувани и т . н . Според проф . Витанов „ предприетите мерки работят и това се вижда от нашите изчисления и прогнози . Ако карантината се задържи и не бъде пробита , до 3 седмици ще имаме добри новини , до 2 - 3 месеца ще се поздравим , че сме се справили “ . Ген . Мутафчийски подчерта , че помощта на БАН е много важна за Щаба . Тя ще даде „ особено ценна информация за вземане на важни решения “ във връзка с прогнози за отделни региони , както и за възрастови групи . Това ще помогне на властите навременно да пренасочат медицински ресурси . Затварянето на границите , което се обсъжда , не важи за български граждани . Не можем да затворим границите си за българи , които искат да се приберат у дома . Това не се прави никъде по света , от нито една държава , подчерта ген . Мутафчийски . Границите ще са отворени и за хора със статут на постоянно пребиваващи , както и за хора на трудов договор за срок по - дълъг от 90 дни . Единствената държава , която отправи апел , не ги задължи , а ги помоли , да не се прибират вкъщи , е Сърбия , обясни още ген . Мутафчийски . Националният щаб препоръчва активна работа в ромските общности във връзка с това , че големи групи от тях се прибират от чужбина . Медиатори , РЗИ и органите на МВР трябва да работят с тях засилено по темите какво е коронавирус , как се предава , как да се предпазим , какво е карантина и как да се спазва . „ Моля да не звучи като дискриминационни мерки . Ще видите по - голяма активност около ромските общности , това е за тяхното предпазване “ , призова още началникът на Националния оперативен щаб . След увеличаване на болните в страната над 100 моделът на работа на щаба ше е съвсем различен . Според бройката заболели са предвидени различни фази на работа , уточни още ген . Мутафчийски .